Ettepanek Euroopa Parlamendi ja Nõukogu otsus paindlikkusinstrumendi kasutuselevõtu kohta taastusabi andmiseks tsunami tagajärjel kannatanud riikidele vastavalt 6. mai 1999. aasta institutsioonidevahelise kokkuleppe punktile 24 /* KOM/2005/0278 lõplik */





[pic] | EUROOPA ÜHENDUSTE KOMISJON | Brüssel 21.6.2005 KOM(2005) 278 lõplik Ettepanek EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta taastusabi andmiseks tsunami tagajärjel kannatanud riikidele vastavalt 6. mai 1999. aasta institutsioonidevahelise kokkuleppe punktile 24 (komisjoni esitatud) SELETUSKIRI Komisjon on juba taastustööde toetamise raames maavärina/tsunami tagajärjel kannatanud riikides ja samaaegselt 2006. aasta esialgse paranduseelarve projekti[1] vastuvõtmisega esitanud ettepaneku teha otsus paindlikkusinstrumendi kasutuselevõtu kohta[2] ja saatnud eelarvepädevatele institutsioonidele 2005. aasta esialgse paranduseelarve projekti[3]. 2005. ja 2006. aastaks kavandatavast 350 miljoni euro suurusest kogusummast on 2005. aasta eelarvest ette nähtud katta 170 miljonit eurot ja 2006. aasta eelarvest 180 miljonit eurot. Kuna välistegevust käsitleva rubriigi 4 ülempiir on 2006. aasta esialgses paranduseelarve projektis juba 123,5 miljoni euro võrra ületatud, teeb komisjon ettepaneku võtta vastavalt 6. mai 1999. aasta institutsioonidevahelisele kokkuleppele sama summa ulatuses kasutusele paindlikkusinstrument. Seetõttu palutakse Euroopa Parlamendil ja nõukogul käesolev otsuse ettepanek vastu võtta. Ettepanek EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta taastusabi andmiseks tsunami tagajärjel kannatanud riikidele vastavalt 6. mai 1999. aasta institutsioonidevahelise kokkuleppe punktile 24 EUROOPA PARLAMENT JA EUROOPA LIIDU NÕUKOGU, võttes arvesse Euroopa Parlamendi, nõukogu ja komisjoni 6. mai 1999. aasta institutsioonidevahelist kokkulepet eelarvedistsipliini ja eelarvemenetluse tõhustamise kohta,[4] eriti selle punkti 24, võttes arvesse komisjoni ettepanekut ning arvestades järgmist: Eelarvepädevad institutsioonid on nõustunud toetama 2005. ja 2006. aastal taastustöid maavärina/tsunami tagajärjel kannatanud riikides (peamiselt Indoneesias, Sri Lankal ja Maldiividel) kogusummas 350 miljonit eurot, millest 2005. aastal on ette nähtud 170 miljonit eurot ja 2006. aastal 180 miljonit eurot. Eelarvepädevatele institutsioonidele on juba esitatud ettepanek teha otsus paindlikkusinstrumendi kasutuselevõtmiseks 2005. aastal. Kuna välistegevust käsitleva rubriigi 4 ülempiir on 2006. aasta esialgses paranduseelarve projektis juba 123,5 miljoni euro võrra ületatud, teeb komisjon ettepaneku võtta 2006. aastal vastavalt 6. mai 1999. aasta institutsioonidevahelisele kokkuleppele sama summa ulatuses kasutusele paindlikkusinstrument, ON VASTU VÕTNUD JÄRGMISE OTSUSE: Ainus artikkel Euroopa Liidu 2006. aasta üldeelarve (edaspidi „2006. aasta eelarve“) puhul kasutatakse paindlikkusinstrumenti, et võtta kasutusele 123 500 000 euro ulatuses kulukohustuste assigneeringuid. Kõnealust summat kasutatakse selleks, et rahastada maavärina/tsunami tagajärjel kannatanud riikidele antavat taastusabi, mis on kaetud finantsperspektiivi rubriigist 4 „Välistegevus“ ja 2006. aasta eelarve artiklist 19 10 04 „Taastamismeetmed Aasia arengumaades“. Brüssel, Euroopa Parlamendi nimel Nõukogu nimel president eesistuja [1] SEK(2005)548 lõplik, 27. aprill 2005. [2] SEK(2005)548 lõplik, 27. aprill 2005. [3] EPEP nr 3/2005, 27. aprill 2005, SEK(2005)548 lõplik. [4] EÜT C 172, 18.6.1999, lk 1.